Sara Mesa

**Sara Mesa**, nada en Madrid en 1976, é unha escritora e xornalista española.

## Traxectoria 
Sara Mesa naceu en Madrid en 1976 e trasladouse coa súa familia a Sevilla sendo nena, cidade na que actualmente reside. Estudou xornalismo e filoloxía hispánica. 

Os seus inicios literarios centráronse na poesía, que abandonou moi cedo. O seu poemario *Este jilguero agenda* (2007) foi galardoado co Premio Nacional de Poesía «Fundación Cultural Miguel Hernández». É coñecida fundamentalmente pola súa obra narrativa, cos seus libros de contos *La sobriedad del galápago* (2008), *No es fácil ser verde* (2009) e *Mala letra* (2016) e as súas novelas *El trepanador de cerebros* (2010), *Un incendio invisible* (2011, reedición revisada en 2017), *Cuatro por cuatro* (2013, finalista do Premio Herralde de Novela), *Cicatriz*, (2015, considerada unha das mellores novelas do ano por xornais como *El País*, *El Mundo*, *ABC*. e Premio Ojo Crítico de Narrativa) e *Cara de pan* (2018). A súa obra foi traducida nos Estados Unidos, Italia, Países Baixos, Francia, Alemaña, Grecia, Portugal, Serbia, Dinamarca e Noruega. 

Aparece en numerosas antoloxías como *Pequeñas resistencias 5.* *Nuevas voces del cuento español* (Páginas de espuma, 2010), *Diez bicicletas para treinta sonámbulos* (Demipage, 2016), *Riesgo* (Rata, 2017), *Tríos* (Anagrama, 2018), *Humor negro* (La Fuga, 2018) e *Tsunami* (Sexto Piso, 2019), entre outras. 

Tamén é coautora, xunto co escritor Pablo Martín Sánchez, de *Agatha* (La uÑa RoTa, 2017), onde cada un dos autores escribe a súa versión dunha historia esbozada por Herman Melville.

En 2019 publica *Silencio administrativo*, un ensaio sobre pobreza, sen teito e prexuízos, así como sobre as trabas burocráticas polas que pasan quen quere saír desta situación, a través da historia real dunha muller pobre.

## Premios e distincións 
* 2007 Premio Nacional de Poesía «Fundación Cultural Miguel Hernández», co poemario *Este jilguero agenda*
* 2008 XI Edición de Cuentos Ilustrados da Deputación de Badaxoz, co libro de relatos ilustrado *La sobriedad del galápago*
* 2011 Premio Málaga de Novela, coa obra *Un incendio invisible*
* 2012 Finalista do Premio Herralde de Novela, coa obra *Cuatro por Cuatro*
* 2015 Premio Ojo Crítico de Narrativa, por *Cicatriz*
* 2017 Premio Literario Arzobispo Juan de San Clemente, por *Cicatriz*
* 2021 Premios dos libreiros, na categoría de ficción, pola novela *Un amor*.

## Obras 
### Narrativa 
* *La sobriedad del galápago* (2008, Deputación Provincial de Badaxoz)
* *No es fácil ser verde* (2009, Everest)
* *El trepanador de cerebros* (2010, Tropo Editores)
* *Un incendio invisible* (2011, Fundación José Manuel Lara; reeditado en 2017 pola Editorial Anagrama)
* *Cuatro por cuatro* (2012, Editorial Anagrama)
* *Cicatriz* (2015, Editorial Anagrama)
* *Mala letra* (2016, Editorial Anagrama)
* *Cara de pan* (2018, Editorial Anagrama)
* *Un amor* (2020, Editorial Anagrama)https://www.fnac.es/a7318852/Sara-Mesa-Un-amor

### Poemas 
* *Este jilguero agenda* (2007, Devenir)

### Ensaio 
* *Silencio administrativo* (Anagrama, 2019)

* *Perder el miedo. Un manual para la vida* (Providence/Books, 2020)

## Notas 
## Véxase tamén 
### Ligazóns externas 
* Ficha da escritora na web de Anagrama